தாரியா வாயிட்டு

தாரியா சிடானிசிலேவோவ்னா வாயிட்டு (Daria Stanislavovna Voit) என்பவர் உருசிய நாட்டின்  பெண் சதுரங்க கிராண்டு மாசுட்டர் ஆவார். இவர் 1994 ஆம் ஆண்டு சனவரி மாதம் 11 ஆம் நாள் பிறந்தார். பிடே மாசுட்டர் மற்றும் பெண் கிராண்டு மாசுட்டர் பட்டங்களுடன் இவர் சதுரங்கம் ஆடி வருகின்றார்.

சதுரங்க வாழ்க்கை 

2013 ஆம் ஆண்டு நடைபெற்ற மகளிர் உருசிய இளையோர் சதுரங்க சாம்பியன் போட்டியில் தாரியா வாயிட்டு வெற்றி பெற்றார் . அடுத்த ஆண்டில் ஏரவான் நகரில் நடைபெற்ற ஐரோப்பிய பல்கலைக்கழகங்களுக்கிடையிலான சதுரங்க சாம்பியன் பட்டப் போட்டியின் பெண்கள் பிரிவில் வாயிட்டு வெற்றி பெற்றார் . இதே போல 2016 இல் மாசுக்கோ பெண்கள் விரைவு  சதுரங்க சாம்பியன் பட்டத்தையும் பிளிட்சு எனப்படும் நேரக் கட்டுப்பாட்டு சாம்பியன் போட்டியையும் இவர் வென்றார் . 2016 ஆம் ஆண்டு நோவோசிபிர்சுக் நடைபெற்ற பெண்கள் உருசிய சாம்பியன் பட்டப் போட்டி ஒன்றில் 4 முதல் 7 இடங்களுக்கான போட்டியின் இறுதியில் வாயிட்டு சமநிலை பெற்றார் .

மேற்கோள்கள்

புற இணைப்புகள் 
Daria Voit chess games at 365Chess.com

1994 பிறப்புகள்
வாழும் நபர்கள்
சதுரங்க கிராண்டு மாசுட்டர்கள்
உருசிய சதுரங்க  வீரர்கள்